alexandrainst/scandi-wiki huggingface dataset:
Hvis du ikke finner meg, så let i byene

Hvis du ikke finner meg, så let i byene er et musikkalbum med Folk & Røvere. Albumet ble utgitt den 9. mai 2011.

Sporliste

 «Syng meg sanger»
 «Fremmede»
 «Litt nærmere himmelen»
 «Rust»
 «Krysser spor»
 «Hun har en måte»
 «Vidunderlig verden»
 «Sympati»
 «Norge, du har så altfor lite sjel»

Musikkalbum fra 2011
Folk & Røvere-album
Alan M. Lovelace

Alan M. Lovelace (født 4. september 1929 i St. Petersburg i Florida i USA, død 18. april 2018) var fungerende administrerende direktør for romfartsorganisasjonen National Aeronautics and Space Administration (NASA) i åtte dager fra 2. juli 1976 til 10. juli 1981. 

I 1951 ble Lovelace uteksaminert med Bachelor of Science i kjemi fra Universitetet i Florida som ligger i Gainesville, og han mottok en Master of Science i organisk kjemi i 1952 og han ble gjort til doktor i filosofi i 1954, dette var også innenfor organisk kjemi. I juni 1981 ble Lovelace presentert med utmerkelsen Presidential Citizens Medal av president Ronald Reagan.

Referanser 

NASAs administratorer
NASAs viseadministratorer
Personer fra St. Petersburg i Florida
Prostituertes Interesseorganisasjon i Norge

Prostituertes Interesseorganisasjon i Norge (forkortet PION) er en interesseorganisasjon for prostituerte i Norge. Organiasjonen er et kontaktsted og et politisk talerør for kvinner og menn som har erfaring med prostitusjon. PION ble stiftet i 1990.

PION arbeider for å ivareta prostituerte rettigheter og interesser. Organiasjonen driver forebyggende helse- og opplysningsarbeid, spesielt om hiv/aids og andre seksuelt overførbare infeksjoner, gir hjelp og juridisk rådgivning til enkeltpersoner og formidler kunnskap om sexarbeide.

PION utgir tidsskriftet Albertine.

Se også
 Pro Sentret, Oslo kommunes hjelpetiltak for prostituerte

Eksterne lenker 
 Nettsted for PION – Prostituertes Interesseorganisasjon i Norge
 Høringsuttalelse om NOU 2008:4 fra PION

Norske yrkesorganisasjoner
Norske likestillingsorganisasjoner
Prostitusjon i Norge
Etableringer i 1990
Overåtunnelen

Overåtunnelen er en veitunnel på fylkesvei 650 i Stranda kommune i Møre og Romsdal. Tunnelen går under Ovråsætra i Norddalsfjorden. Den er 1573 meter lang.

Se også 

Veitunneler i Norge
Undersjøiske veitunneler i Norge

Referanser

Veitunneler i Møre og Romsdal
Veier i Stranda
1975 i Norge
Tunneler åpnet i 1975
Fylkesvei 650
Visettunnelen

Visettunnelen er en veitunnel på fylkesvei 650 i Ålesund kommune i Møre og Romsdal. Tunnelen går gjennom Visetfjellet ved Storfjorden på strekningen Viset-Dyrkorn. Den er 1111 meter lang. Tunnelen erstattet et smalt og bratt parti (fra 1939) med blant annet den gamle Visethammaren tunnel (3,4 m bred, 370 m lang). Tunnelen ble bygget årene 1984-1985

Galleri

Erstattet strekning

Se også 

Veitunneler i Norge
Undersjøiske veitunneler i Norge

Referanser

Eksterne lenker 
 Visettunnelen på Google Street View
 Bokhylla.no: Torvik, Arne Inge: Om samferdsel i Møre og Romsdal. Molde: MRF, 2000.

Veitunneler i Møre og Romsdal
Veier i Ålesund
Introduksjonsår ikke oppgitt
Fylkesvei 650
Tunneler åpnet i 1985
Merkeskreda tunnel

Merkeskreda tunnel er en veitunnel på fylkesvei 337 i Luster kommune i Vestland. Tunnelen går gjennom Merkejeskreda ved Veitastrondvatnet. Den er 1537 meter lang.

Se også 
Veitunneler i Norge

Veitunneler i Vestland
Veier i Luster
Svoritunnelen

Svoritunnelen er en veitunnel på fylkesvei 337 i Luster kommune i Vestland. Tunnelen går under Svori elva ved Veitastrondvatnet. Den er 170 meter lang.

Se også 
Veitunneler i Norge
Undersjøiske veitunneler i Norge

Eksterne lenker 
 Bilde av tunnelen fra andre siden av Veitastrondvatnet (kan ses til venstre for husene helt til høyre).

Veitunneler i Vestland
Veier i Luster
Stølsnestunnelen

Denne artikkelen er om Stølsnestunnelen i Luster kommune. For informasjon om tunnelen i Jølster kommune, se Støylsnestunnelen.

Stølsnestunnelen er en veitunnel på fylkesvei 337 i Luster kommune i Vestland. Tunnelen går gjennom Hageskori ved Veitastrondvatnet. Den er 969 meter lang.

Se også 
Veitunneler i Norge

Veitunneler i Vestland
Veier i Luster
Bergaskreda tunnel

Bergaskreda tunnel er en veitunnel på fylkesvei 337 i Luster kommune i Vestland. Tunnelen går gjennom Hosva ved Veitastrondvatnet. Den er 510 meter lang.

Se også 
Veitunneler i Norge

Eksterne lenker 
 Bilde av tunnelen fra andre siden av Veitastrondvatnet (kan ses litt til høyre i midten av bilde).

Veitunneler i Vestland
Veier i Luster
Tunneler åpnet i 1983
Bård Lilleeng

Bård Flattun Lilleeng (født 10. oktober 1973), fra Valen i Sunnhordland, er cand.med. fra Universitetet i Bergen i 1998. Han er spesialist i nevrokirurgi, med utdannelse fra Rikshospitalet.  Han har ellers arbeidet på Nevrologisk avdeling, Haukeland Sykehus og Kirurgisk avdeling, Fylkessjukehuset på Stord.

Lilleeng har hatt en rekke verv i Den norske legeforening: Hovedtillitsvalgt for Yngre legers forening (Ylf) ved Fylkessjukehuset på Stord (2001–2003), hovedtillitsvalgt for Ylf på Rikshospitalet (2004–2005), nestleder og styremedlem i Ylf sentralt (2005–2006), sentralstyremedlem i Den norske legeforening (2005–2008), nestleder og styremedlem i Overlegeforeningen (2007–2008) og visepresident i Den norske legeforening (2007–2008). 

Lilleeng ble ansatt som medisinsk- og helsefaglig direktør i Helse Sør-Øst RHF fra januar 2009, før han mai samme år startet i stillingen som viseadministrerende direktør samme sted. Lilleeng gikk fra stillingen som viseadministrerende direktør i Helse Sør-Øst RHF til stillingen som administrerende direktør ved Helse Stavanger HF den 1. september 2010. Han avsluttet sin stilling i Helse Stavanger desember 2014.

Referanser 

Norske leger
Personer fra Kvinnherad kommune
Fødsler i 1973
Nygårdstunnelen

Nygårdstunnelen  er en veitunnel i Bergen sentrum i Hordaland. Tunnelen går under Nygårdsparken mellom Dokken og Nygårdstangen. Ved Dokken har tunnelen to portaler – fra Puddefjordsbroen og fra O.J. Brochs gate. Fra broen er det to felt, mens det fra O.J. Brochs gate er ett felt. Disse møtes i tunnelen slik at det er tre felt ved utkjøringen og innkjøringen på Nygårdstangen. Den offisielle åpningen av tunnelen skjedde 1. juli 1999.

Trafikkutvikling 
Årsdøgntrafikken i tunnelen siden 2010.

Galleri

Referanser

Eksterne lenker 
 Vegvesenets vegkart

Veitunneler i Bergen
1999 i Norge
Riksvei 555
Tunneler åpnet i 1999
Rhomborhina

Rhomborhina er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

Utseende 
Store (20-40 millimeter), metallisk fargede gullbasser. Hos denne slekten har ikke hannene noe fremspring i pannen, hodet er flatt og avlangt firkantet.

Utbredelse 
Slekten er utbredt i Sørøst-Asia. Den forekommer så langt vest som India men de fleste artene lever i Japan, Kina og Vietnam.

Systematisk plassering 
Som for flere andre av gullbasse-slektene med navn som slutter på "-rhina" er det noe uklart om navnet bør staves med én (-"rhina") eller to (-"rrhina") r-er.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Rhomborhina Burmeister, 1842
 Underslekten Pseudorhomborrhina Miksic, 1967
 Rhomborhina fuscipes Fairmaire, 1893
 Rhomborhina yunnana Moser, 1907
 Underslekten Rhomborhina (i snever forstand)
 Rhomborhina aokii Sakai, 1993
 Rhomborhina bossioni Bourgoin, 1916
 Rhomborhina bousqueti Alexis & Delpont, 1998
 Rhomborhina castanea Sakai, 1997
 Rhomborhina folschveilleri Devecis, 2008
 Rhomborhina formosana Moser, 1909
 Rhomborhina gestroi Moser, 1903
 Rhomborhina gigantea Kraatz, 1883
 Rhomborhina hamai Nomura, 1964
 Rhomborhina hiekei Ruter, 1965
 Rhomborhina kurosawai Masumoto & Sakai, 1987
 Rhomborhina mellyi (Gory & Percheron, 1833)
 Rhomborhina microcephala Westwood, 1842
 Rhomborhina polita Waterhouse, 1875
 Rhomborhina resplendens (Swartz, 1817)
 Rhomborhina splendida Moser, 1913
 Rhomborhina taiwana Sawada, 1949
 Rhomborhina unicolor Motschulsky, 1861
 Rhomborhina violacea Schürhoff, 1942

Eksterne lenker 
 Rhomborhina på Encyclopedia of life
  Bilde av Rhomborhina resplendens fra Kina
 Bilde av Rhomborhina splendida fra Taiwan
 

Gullbasser
Dyr formelt beskrevet i 1842
Blindheimstunnelen

Blindheimstunnelen er en veitunnel på europavei 39 i Møre og Romsdal. Den går mellom Spjelkavik og Breivika i Ålesund kommune.

Se også 
Moatunnelen

Veitunneler i Norge
Undersjøiske veitunneler i Norge

Referanser 

Veitunneler i Møre og Romsdal
Veier i Ålesund
Tunneler åpnet i 2002
2002 i Norge
Oldrich av Böhmen

Oldrich (født ca. 975, død 11. november 1034) var hertug av Böhmen fra 1012 til 1033 og igjen i 1034. Han var sønn av  Boleslav II og bror av Boleslav III og Jaromir. 

Oldrich avsatte sin bor Jaromir 12. april 1012 og anerkjente Det tysk-romerske rikes. overhøyhet. Han skilte seg fra sin barnløse kone og giftet seg med Bozena, en kvinne av bondeslekt. Sammen med sin sønn Bretislav lyktes han i å gjenerobre Mähren fra Polen i 1029. Bretislavs forsøk på å erobre Slovakia fra Ungarn mislyktes året etter på grunn av manglende støtte fra keiser Konrad II.

I 1032 nektet Oldrich å møte på riksdagen i Merseburg. Dette fikk keiseren til å sende sin sønn Henrik mot tsjekkerne. Oldrich måtte overgi seg og ble sendt i eksil i Bayern og erstattet av Jaromir, men Oldrich dok tilbake makten og lot broren blinde. Oldrich døde brått 9. november 1034. En moderne undersøkelse av Skjelettet tyder på at han døde av et slag mot hodet. Jaromir frasa seg etter dette sitt krav på tronen til fordel for Bretislav.

Referanser

Eksterne lenker 
Oldřich I hos stredovek (tsjekkisk)

Hertuger av Böhmen
Personer fra Praha
Fødsler i 970-årene
Katerine Moreno

Katerine Moreno de Quintanilla (født 4. mai 1974 i Santa Cruz de la Sierra) er en boliviansk tidligere svømmer, som konkurrerte innen bryst-, rygg- og frisvømming. Hun er idag svømmetrener i svømmeklubben Santa Cruz som hun tidligere har konkurrert for.

Moreno har deltatt fire ganger i OL for Bolivia. Første gang som 14-åring i Sommer-OL 1988, hvor hun også var flaggbærer. Siden deltok hun igjen i 2000, 2004 og 2008. I Sommer-OL 2008 i Beijing ble hun nummer 64 i de innledende heatene og gikk ikke videre til semifinalen. Hennes beste olympiske resultat var en 37.-plass på 100 meter bryst fra Sydney i 2000. 

Hun er Bolivias mest meritterte svømmer i nasjonale mesterskap, hvor hun første gang deltok som 11-åring, og har fem ganger deltatt i svømme-VM, samt tre ganger på rad blitt søramerikansk mester.

Moreno har 126 ganger satt boliviansk rekord på ulike svømmedistanser. Hun innehar dessuten flere gjeldende nasjonale rekorder i svømming, både på kort og lang bane:
 100 meter bryst – 01:16.15 (2000, Sidney)
 200 meter bryst – 02:35.86 (1989, Maracaibo)
 50 meter bryst kortbane– 00:34.90 (2002, Rio de Janiero)
 100 meter bryst kortbane – 01:15.83 (1992, Rio de Janiero)
 200 meter bryst kortbane – 02:43.25 (2002, Moskva)
 200 meter medley kortbane – 02:28.64 (2002, Rio de Janiero)

Referanser

Se også 
 Liste over flaggbærere for Bolivia under OL

Eksterne lenker 
 

Bolivianske svømmere
Deltakere for Bolivia under Sommer-OL 2008
Svømmere under Sommer-OL 2008
Deltakere for Bolivia under Sommer-OL 2004
Svømmere under Sommer-OL 2004
Deltakere for Bolivia under Sommer-OL 2000
Svømmere under Sommer-OL 2000
Deltakere for Bolivia under Sommer-OL 1988
Svømmere under Sommer-OL 1988
Personer fra Santa Cruz de la Sierra
Fødsler i 1974
Amel Mekić

Amel Mekić (født 21. september 1981 i Sarajevo) er en bosnisk judoka. Han representerte Bosnia-Hercegovina under Sommer-OL 2008, der han tok røk ut i kvartfinalen i omspillet. Mekić var flaggbærer under åpningen av Sommer-OL i London i 2012.

Referanser

Eksterne lenker 
 

Bosniske judoka
Deltakere for Bosnia-Hercegovina under Sommer-OL 2004
Judoka under Sommer-OL 2004
Deltakere for Bosnia-Hercegovina under Sommer-OL 2008
Judoka under Sommer-OL 2008
Deltakere for Bosnia-Hercegovina under Sommer-OL 2012
Judoka under Sommer-OL 2012
Fødsler i 1981
Per-Arne Skogstad

Per-Arne Skogstad, (født 13. september 1952 i Hokksund) er en tidligere ekspedisjonssjef i Justis- og politidepartementet og luftfartsdirektør.

Skogstad er utdannet statsviter/cand.polit. fra Universitetet i Bergen. Han har også studert økonomi og administrasjon ved Rogaland distriktshøgskole (nå Universitetet i Stavanger) og samfunnsfag ved State University College i Potsdam, New York.

Han var ansatt som underdirektør og leder for Forskningsavdelingen og Sekretariatet for eksternt finansiert virksomhet ved Universitetet i Oslo i perioden 1984–91; i Justisdepartementet/Sivilavdelingen 1991-99 som underdirektør, avdelingsdirektør (1993) og ekspedisjonssjef (1995),
direktør for Luftfartsinspeksjonen (1999), luftfartsdirektør og leder for Luftfartstilsynet fra 2000 til 2005.
Skogstad fratrådte stillingen i forbindelse med flyttingen av Luftfartstilsynet fra Oslo til Bodø. 

Skogstad hadde en rekke internasjonale verv i sin tid som luftfartsdirektør. Han var leder for Joint Aviation Authorities (JAA) og Group of Aerodrome Safety Regulators (GASR), visepresident i Eurocontrol, medlem av koordineringskomiteen i European Civil Aviation Conference (ECAC) og styremedlem i Det europeiske luftfartssikkerhetsbyrå.
Han var også Norges representant i FNs luftfartsorganisasjon ICAO. Etter sin tid som luftfartsdirektør ble Skogstad oppnevnt som medlem av DEGAS (Dutch Expert Group Aviation Safety) som har publisert flere rapporter om flysikkerheten i nederlandsk luftfart.

Skogstad har siden 2006 vært partner i Kreab Gavin Anderson, et svensk/amerikansk byrå innen kommunikasjonsrådgivning.

Referanser 

Norske kommunikasjonsfolk
Norske embets- og tjenestemenn
Fødsler i 1952
Trond Eirik Schea

Trond Eirik Schea (født 27. mars 1965) er en norsk jurist og sjef for Økokrim. 

Han er utdannet jurist (1995) og har tidligere arbeidet som forsker ved Institutt for offentlig rett i Oslo (1993–1995), og som rådgiver i Finansdepartementet (1995–1997). Han har vært konstituert statsadvokat i Oslo statsadvokatembeter, konstituert politiinspektør ved Uttrøndelag politidistrikt, konstituert førstestatsadvokat, konstituert statsadvokat ved Riksadvokatembetet (1997), og politiadvokat (1997–1998) og førstestatsadvokat (2001–2004) i Økokrim. Han har også vært tilknyttet Det juridiske fakultet i Oslo.

Han har vært ved Økokrim fra 1997, blant annet som leder for enhetens Verdipapirteam. Fra 2004 til 2008 var han assisterende sjef for Økokrim, og tiltrådte stillingen som Økokrim-sjef 25. september 2009.

Referanser

Eksterne lenker 
 Ledelsen i Økokrim
 Om Økokrim

Norske politijurister
Norske advokater
Steinar Johansen

Steinar Johansen er navnet til flere personer.

Per mars 2022 hadde 163 menn i Norge Steinar Johansen som sitt første fornavn og etternavn. Av disse var det 125 som hadde Steinar Johansen som sitt eneste fornavn og etternavn.

Blant disse finnes:
 Steinar Johansen (ishockeyspiller) (1943–)
 Steinar Johansen (skøyteløper) (1972–)
 Steinar Johansen (skuespiller) (1989–)

Referanser
Anisorrhina

Anisorrhina spp. er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

Utseende 
Middelsstore (20–25 millimeter), blanke gullbasser. På farge er de gjerne rødbrune med gule og svarte tegninger, ikke metalliske.

Levevis 
De voksne billene kommer gjerne til overmoden frukt og steder der det flyter ut sevje fra sår i trær.

Utbredelse 
Slekten er utbredt i tropisk og subtropisk Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Anisorrhina Westwood, 1842
 Underslekten Anisorrhina (i snever forstand)
 Anisorrhina bouyeri Antoine, 2000
 Anisorrhina flavomaculata (Fabricius, 1798)
 Anisorrhina flavoplagiata Moser, 1919
 Anisorrhina hassoni Antoine, 2000
 Anisorrhina laevicauda Bates, 1881
 Anisorrhina laeviplaga Raffray, 1877
 Anisorrhina palliata Gerstäcker, 1883
 Anisorrhina quadricornis (Janson, 1884)
 Anisorrhina serripes (Janson, 1885)
 Underslekten Melinesthes Kraatz, 1880 (ofte regnet som en egen slekt)

Kilder 
 Erik Holm (1993) On the genera of African Cetoniinae: Anisorrhina Westwood 1842, Melinesthes Kraatz 1880 and Inhambane Peringuey 1907. Tropical Zoology 6: 165-177

Eksterne lenker 
 
 Anisorrhina på Encyclopedia of life
 Bilde av Anisorrhina quadricornis

Gullbasser
Afrikas insekter
Argyrophegges

Argyrophegges er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

Utseende 
Argyrophegges kolbei er en stor (35-50 millimeter) og bred gullbasse. Kroppens grunnfarge er svart, beine brunlige, men kroppen er mer eller mindre dekket med tett, blåhvit bestøving. Hannen har et kort, spadeformet fremspring i pannen.

Utbredelse 
Slekten er utbredt i tropisk Afrika, i alle fall i Tanzania.

Systematisk inndeling 
Arten har nylig blitt plassert i slekten Goliathus.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Argyrophegges Kraatz, 1895
 Argyrophegges kolbei Kraatz, 1895

Eksterne lenker 
 
 Argyrophegges på Encyclopedia of life
 Bilde av en hann
 Bilde av en hunn

Gullbasser
Tanzanias insekter
Kenyas insekter
Bietia

Bietia er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

Levevis 
Disse billene lever på bakken.

Utbredelse 
Slekten er utbredt i Kina.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Bietia Fairmaire, 1898
 Bietia barclayi Krajcik, 2012
 Bietia minima Krajcik, 2011
 Bietia naxiorum Jákl, Král & Kubán, 2010
 Bietia rudicollis Fairmaire, 1898
 Bietia simillima Fairmaire, 1898

Kilder 
 Jákl, S., D. Král og V. Kubán 2010. A review of the genus Bietia with a description of a new species from Yunnan, China (Coleoptera: Scarabaeidae: Cetoniinae: Goliathini). Acta Entomologica Musei Nationalis Pragae 50: 517-528. Sammendrag:

Eksterne lenker 
 Bietia på Encyclopedia of life
 

Gullbasser
Kinas insekter
Finansportalen

Finansportalen er en offentlig nettjeneste levert av Forbrukerrådet og har som mål å gi forbrukere makt og mulighet til å ta gode valg i markedet for finansielle tjenester. Portalen er et informasjonsverktøy som hjelper forbrukerne til å sammenlikne priser og betingelser på finansielle produkter innen bank, forsikring, betalingsformidling til utlandet (migrantoverføring) og verdipapirfond fra leverandører i det norske markedet.

Ettersom Finansportalen skal bistå brukerne ved å presentere alternative tilbydere i finansmarkedet, er det naturlig at portalen presenterer priser som gjelder ved flytting av tjenester. Rentebetingelser som presenteres i finansportalen.no skal derfor være de som er trådt i kraft overfor nye kunder.

Hovedmålgruppen for finansportalen er forbrukere. Sekundærmålgruppen er økonomijournalister slik at de kan bruke portalen når de skal formidle økonomiinformasjon gjennom sine kanaler.

Finansportalens innhold er vernet etter åndsverklovens bestemmelser. Gjenbruk av tekster, kataloger, tabeller, prislister etc. i andre trykte eller digitale media forutsetter at finansportalen.no oppgis som kilde. Finansportalen stiller alle data gratis til rådighet for de som vil lage egne kalkulatorer og prislister. Gjengivelse av Finansportalens prislister i næringsøyemed forutsetter at man på forhånd har inngått distribusjonsavtale med Finansportalen.

Redaktør og daglig leder for Finansportalen er Elisabeth Realfsen. Finansportalen holder til i Forbrukerrådets hovedkontor i Oslo og er en avdeling med tilsammen 5 ansatte.

Historikk 
Forslag til etablering av Finansportalen ble lagt frem av en arbeidsgruppe med deltakere fra Forbrukerrådet, Forbrukerombudet og Finanstilsynet (da kalt Kredittilsynet) i 2004. I statsbudsjettet for 2007 bevilget regjeringen penger til etableringen av en finansportal. Den 14. januar 2008 ble Finansportalen åpnet og i desember samme år vant Finansportalen Direktoratet for forvaltning og IKT (Difi) sin kåring av årets offentlige tjeneste.

Referanser

Eksterne lenker 
 www.finansportalen.no

Norske organisasjoner
Etableringer i 2008
Finansmarkeder
Nettsteder
Diplognatha

Diplognatha er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

Utseende 
Middelsstore (ca. 20-27 millimeter), litt avlange, parallellsidige gullbasser. Kroppen er litt flat, blank. Noen arter er svarte eller brune, andre har tydelig metallglans. Hos denne slekten er det knapt synlig forskjell på kjønnene i ytre utseende.

Levevis 
Larvene lever i jorden. Hos noen arter kan de voksne billene leve i flere år, noe som er forholdsvis uvanlig.

Utbredelse 
Disse billene lever i tropisk Afrika. Arten Diplognatha gagates finnes nesten over alt i Afrika sør for Sahara.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Diplognathini 
 Slekten Diplognatha Gory & Percheron, 1833
 Diplognatha blanchardi Schaum, 1844
 Diplognatha crampeli Fairmaire, 1893
 Diplognatha gagates (Forster, 1771)
 Diplognatha inaequalis Schürhoff, 1942
 Diplognatha jeanneli Bourgoin, 1913
 Diplognatha mhondana Moser, 1901
 Diplognatha montana Kolbe, 1892
 Diplognatha pagana Harold, 1879
 Diplognatha preussi Kolbe, 1892
 Diplognatha pupurascens (Fabricius, 1801)
 Diplognatha silicea W.S. MacLeay, 1838 – mest trolig bare en variant av Diplognatha gagates
 Diplognatha striata Janson, 1877
 Diplognatha subaenea Duvivier, 1891
 Diplognatha viridichalcea Kolbe, 1897
 Diplognatha viridula Janson, 1878

Kilder 
 Nettside om slekten

Eksterne lenker 
 Diplognatha på Encyclopedia of life
 Bilde av Diplognatha gagates
 Bilde av Diplognatha silicea
 

Gullbasser
Biller formelt beskrevet i 1833
Vrimlekryss

Et vrimlekryss er en form for veikryss der all kjøretøytrafikk stanses slik at fotgjengere kan krysse i alle retninger, også diagonalt. I Norge finnes det også en type vrimlekryss. I disse kryssene er det ingen spesiell merking som viser at gående kan krysse utenom fotgjengerovergangene. Det er lysreguleringen som er satt opp slik at den har en egen vrimlefase, der kun fotgjengere har grønt lys.

Krysstypen ble først tatt i bruk i Canada og USA i 1940-årene.
Slike kryss er senere etablert i andre land og byer, siden den ansees å gi fotgjengere en større sikkerhet. I Trondheim finnes en rekke kryss med vrimlefase.

Fordeler og ulemper 

Siden denne typen kryss stopper all kjøretøytrafikk har enkelte trafikkingeniører funnet denne løsningen ineffektiv og enkelte kryss er derfor gjort om igjen for å spare forsinkelser og kork. Andre mener det er galt å gi kjøretrafikken slike fordeler til fortrengsel for fotgjengerne.

Det er også påpekt at denne løsningen forutsetter at det er tilstrekkelig med fortausareal nær krysset til at det blir et større antall fotgjengere som kan nyttiggjøre seg fotgjengerperioden. 
I enkelte tilfeller mener en å påvise redusert sikkerhet for fotgjengere. Dette fordi vekslingen mellom biler og fotgjengere settes i lengre intervaller, noe som kan føre til at fotgjengere krysser på rødt.

Referanser

Eksterne lenker
 Traﬁkksignalanlegg : Planlegging, drift og vedlikehold – Statens vegvesen. Se side 13 som omhandler vrimlefasen.

Veikryss, rundkjøringer og trafikkmaskiner